CELEX: 62010CA0094
Language: et
Date: 2011-10-20 00:00:00
Title: Kohtuasi C-94/10: Euroopa Kohtu (esimene koda) 20. oktoobri 2011 . aasta otsus (Vestre Landsret’i (Taani) eelotsusetaotlus) — Danfoss A/S, Sauer-Danfoss ApS versus Skatteministeriet (Kaudsed maksud — Aktsiis mineraalõlidelt — Vastuolu liidu õigusega — Aktsiisi tagastamata jätmine toodete ostjatele, kellele aktsiis on edasi kantud)

10.12.2011   
            
            
               ET
            
            
               Euroopa Liidu Teataja
            
            
               C 362/6
            
         Euroopa Kohtu (esimene koda) 20. oktoobri 2011. aasta otsus (Vestre Landsret’i (Taani) eelotsusetaotlus) — Danfoss A/S, Sauer-Danfoss ApS versus Skatteministeriet
   (Kohtuasi C-94/10) (1)
   
   (Kaudsed maksud - Aktsiis mineraalõlidelt - Vastuolu liidu õigusega - Aktsiisi tagastamata jätmine toodete ostjatele, kellele aktsiis on edasi kantud)
   2011/C 362/08
   Kohtumenetluse keel: taani
   
      Eelotsusetaotluse esitanud kohus
   
   Vestre Landsret
   
      Põhikohtuasja pooled
   
   
      Kaebuse esitajad: Danfoss A/S, Sauer-Danfoss ApS
   
      Kostja: Skatteministeriet
   
      Ese
   
   Eelotsusetaotlus — Vestre Landsret — Liidu õiguse tõlgendamine alusetult makstud summade tagasimaksmise ja eraõiguslikele isikutele tekitatud kahju hüvitamise tingimustega seotud küsimustes — Aktsiis, mis on sisse nõutud vastuolus nõukogu 25. veebruari 1992. aasta direktiiviga 92/12/EMÜ aktsiisiga maksustatava kauba üldise korralduse ja selle kauba valdamise, liikumise ning järelevalve kohta (EÜT L 76, lk 1; ELT eriväljaanne 09/01, lk 179) ja nõukogu 19. oktoobri 1992. aasta direktiiviga 92/81/EMÜ mineraalõlide aktsiisimäärade ühtlustamise kohta (EÜT L 316, lk 12) kehtestatud ühtlustatud aktsiisisüsteemiga — Aktsiis, mille riigile on ebaseaduslikult maksnud naftakompaniid, kes aktsiisiga maksustatud õli müües arvasid aktsiisi kauba hinna sisse — Riik ei tagasta õliostjatele aktsiisi põhjendusel, et nad ei ole seda maksnud riigile — Ebaseadusliku aktsiisiga õliostjatele tekitatud kahju hüvitamisest keeldumine, kuna kahju ei ole tekitatud vahetult ja puudub otsene põhjuslik seos riigi poolt oma kohustuse rikkumise ja tekitatud kahju vahel
   
      Resolutsioon
   
   Liidu õigusnorme tuleb tõlgendada nii, et:
   
               1)
            
            
               liikmesriik võib jätta rahuldamata ostja nõude tagastada talle edasi kantud alusetult tasutud maks, põhistades keeldumist sellega, et ostja ei ole isik, kes tasus maksu maksuhaldurile, tingimusel et ostja saab siseriikliku õiguse alusel esitada tsiviilhagi maksukohustuslase vastu alusetult tasutud summade tagastamise nõudes ja et alusetult tasutud maksu tagasisaamine maksukohustuslaselt ei ole praktiliselt võimatu või ülemäära keeruline;
            
         
               2)
            
            
               liikmesriik võib jätta rahuldamata ostja nõude hüvitada talle maksukohustuslase poolt edasi kantud alusetult tasutud maksust tingitud kahju, põhistades keeldumist sellega, et maksu sissenõudmise ja tekkinud kahju vahel puudub otsene põhjuslik seos, tingimusel et ostja saab siseriikliku õiguse alusel esitada selle nõude maksukohustuslasele ja et temalt hüvitise saamine ostjal tekkinud kahju eest ei ole praktiliselt võimatu või ülemäära keeruline.
            
         
      (1)  ELT C 100, 17.4.2010.